**PRORAČUN ZA GRAĐANE ZA 2022. GODINU**

**Što je proračun ?**

Proračun Općine Brestovac je temeljni financijski dokument u kojem se utvrđuju programi , aktivnosti i projekti za proračunsku odnosno kalendarsku godinu.

Proračun je akt kojim se procjenjuju prihodi i primici , te rashodi i izdaci jedinice lokalne i područne samouprave za jednu godinu. Uz proračun donose se i projekcije ukupnih prihoda i primitaka te rashoda i izdataka za naredne dvije godine (Zakon o proračunu).

Proračun mora biti uravnotežen, dakle ukupna visina planiranih prihoda i raspoloživih sredstava iz prethodnog razdoblja mora pokrivati ukupnu visinu planiranih rashoda.

**Od čega se proračun sastoji ?**

Proračun se sastoji od :

Općeg dijela proračuna – Računa prihoda i rashoda te Računa financiranja ;

Posebnog dijela proračuna – plana rashoda i izdataka iskazanih po vrstama, raspoređenih u programe koji se sastoje od aktivnosti i projekata ;

Plan razvojnih programa – koji se sastavlja za trogodišnje razdoblje , a sadrži ciljeve i prioritete razvoja Općine.

Iz proračuna možemo saznati :

Ukupne planirane prihode i primitke Općine

Ukupne planirane rashode i izdatke Općine

Što Općina financira ( programe , aktivnosti i projekte )

Koliko proračunskih sredstava troši na funkcioniranje Općine;

Koliko se proračunskih sredstava ulaže u komunalnu infrastrukturu , održavanje prostora, te zaštitu okoliša ;

Koliko se proračunskih sredstava ulaže u poljoprivredu ,

Koliko se proračunskih sredstava odnosi na socijalnu skrb, vatrogastvo , zaštitu i spašavanje ,

Koliko se proračunskih sredstava troši na kulturu , sport , civilno društvo, zdravstvo i školstvo .

Proračun mora biti uravnotežen, što znači da ukupna visina planiranih prihoda i primitaka mora odgovarati ukupnoj visini planiranih rashoda i izdataka. Proračun nije „statičan“ dokument već se, sukladno Zakonu o proračunu, može mijenjati tijekom proračunske godine kroz takozvani „rebalans“.

**Kako se donosi proračun ?**

Općina na svojim Internetskim stranicama objavljuje Nacrt Proračuna u rubrici „Savjetovanje sa zainteresiranom javnošću” zajedno s Odlukom o izvršavanju Proračuna. Svi zainteresirani građani, udruge, institucije, organizacije i pojedinci mogu se aktivno uključiti u proces njegova donošenja. Osim Interneta, zainteresirana javnost može se u proces donošenja proračuna uključiti i izravno dostavom svojih prijedloga i primjedbi u Općinu tijekom tekuće godine za iduću proračunsku godinu. Nakon savjetovanja sa zainteresiranom javnošću, Načelnik upućuje Prijedlog Proračuna Općinskom vijeću na usvajanje. Proračun mora biti usvojen do kraja kalendarske godine.

**Tko donosi proračun ?**

Proračun donosi predstavničko tijelo Općine (Općinsko vijeće Općine Brestovac) do kraja tekuće godine za narednu proračunsku godinu. Prijedlog proračuna i projekcija utvrđuje Načelnik Općine kao izvršno tijelo te ih podnosi Općinskom vijeću na donošenje do 15. studenog tekuće godine. Ukoliko Općinsko vijeće ne donese Proračun prije početka proračunske godine, donosi Odluku o privremenom financiranju kojom se nastavlja financiranje poslova, funkcija i programa Općine. Privremeno financiranje obavlja se najduže za prva tri mjeseca kalendarske godine. Ukoliko se ni do tada ne donese Proračun, raspušta se predstavničko tijelo i raspisuju se prijevremeni izbori za predstavničko tijelo. Proračun Općine Brestovac objavljuje se na službenim Internet stranicama www.brestovac.hr i u Službenom glasniku Općine Brestovac.

**Gdje možete pronaći proračun ?**

Proračun Općine Brestovac objavljuje se na službenim internetskim stranicama općine[www.brestovac.hr](http://www.brestovac.hr) te u službenom glasniku Općine Brestovac.

**Odakle dolazi novac u općinski proračun - Prihodi proračuna ?**

1. **Prihodi poslovanja**
2. **Prihodi od poreza** – obuhvaćaju poreze koji su isključivi prihod Općine Brestovac i zajedničke poreze koji se dijele između Županije, Općine i Državnog proračuna.
3. **Pomoći** – tekuće i kapitalne pomoći iz državnog i županijskog proračuna, tekuće i kapitalne pomoći od izvan proračunskih korisnika (HZZ, Fondovi), te tekuće i kapitalne pomoći iz državnog proračuna i temeljem prijenosa EU sredstava.
4. **Prihodi od imovine** – Prihodi od financijske imovine (zatezne kamate i kamate na depozite po viđenju) i prihodi od nefinancijske imovine (zakup poslovnih objekata, koncesijska naknada, spomenička renta, naknada za zadržavanje nezakonito izgrađene zgrade u prostoru - legalizacija objekata i prihodi od zakupa poljoprivrednog zemljišta).
5. **Prihodi od upravnih i administrativnih pristojbi i po posebnim propisima i naknada –** šumski doprinos,grobna naknada, komunalni doprinosi i komunalne naknade za stambeni i poslovni prostor.
6. **Prihodi od prodaje nefinancijske imovine**
7. **Prihodi od prodaje proizvedene dugotrajne imovine** - prihodi od prodaje građevinskog i poljoprivrednog zemljišta te ostale dugotrajne imovine.

1. **Primici od financijske imovine i zaduženja**
2. **Kreditna sredstva**
3. **Raspoloživa sredstva iz prethodnog razdoblja**
4. **Višak ili manjak iz prethodne godine** - utvrđuje se nakon završetka proračunske godine, prenosi se u iduću godinu.

PRIHODI PRORAČUNA PO NAMJENI

Namjenski prihodi imaju unaprijed definiranu zakonsku namjenu, a dolaze od sredstava drugih proračuna, prije svega pomoći državnog proračuna, naknada za koncesije, prodaje imovine i kreditora (dugoročni zajmovi), komunalne naknade i doprinosa.

Nenamjenski prihodi dolaze od poreza, zakupa, upravnih pristojbi i ostalih prihoda. Nenamjenskim prihodima mogu se financirati sve vrste rashoda.

Namjenski prihodi – za komunalne programe, odvodnja atmosferskih voda, održavanje čistoće u dijelu koji se odnosi na čišćenje javnih površina

• komunalna naknada – za održavanje javnih površina, nerazvrstanih cesta, groblja i javne rasvjete te građenja objekata i uređaja komunalne infrastrukture

• komunalni doprinos – za gradnju nerazvrstanih cesta, javne rasvjete, groblja i javnih površina (nogostupi, dječja igrališta, pješački mostovi)

• vodni doprinos – izgradnja komunalno vodnih građevina

• šumski doprinos – izgradnja komunalne infrastrukture

Nenamjenski prihodi (porezi, zakupi, ostali prihodi) – mogu financirati sve vrste rashoda, a ponajprije se troše na: predškolski odgoj, vatrogastvo, sport, kulturu, socijalnu skrb i zdravstvo

Prihodi od prodaje imovine – za kapitalne rashode

Primici od dugoročnog zaduživanja – isključivo za kapitalne investicije uz prethodnu suglasnost Općinskog vijeća i Vlade Republike Hrvatske

ŠTO FINANCIRAMO IZ PRORAČUNA?

1. **Rashodi poslovanja**
2. **Rashodi za zaposlene** – obuhvaćaju plaće službenika i namještenika Jedinstvenog upravnog odjela i Vlastitog pogona, plaću dužnosnika , zaposlene na Javnim radovima , te ostale rashode za zaposlene.
3. **Materijalni rashodi –** odnose se na rashode za izvršavanje programa i aktivnosti Općine, a to su: *rashodi za usluge* koji obuhvaćaju komunalne usluge, usluge promidžbe i informiranja, zakupnine, usluge tekućeg i investicijskog održavanja građevinskih objekata i opreme, usluge telefona i pošte, računalne usluge i druge rashode; za održavanje građevinskih objekata u vlasništvu općine, zelenih površina, nerazvrstanih cesta, javne rasvjete, groblja. Nadalje slijede *rashodi za materijal i energiju*, a obuhvaćaju troškove uredskog materijala, literature, sredstava za čišćenje, troškove električne energije i plina, sitnog inventara, te troškove materijala i dijelova za održavanje građevinskih objekata. *Naknade troškova zaposlenima*  odnose se na naknade troškova prijevoza na posao i s posla, za službena putovanja i stručno usavršavanje zaposlenih. *Ostali nespomenuti rashodi poslovanja* sastoje se od naknada za rad predstavničkih i izvršnih tijela, povjerenstava, rashoda za reprezentaciju te premije osiguranja.
4. **Financijski rashodi -** rashodi za usluge platnog prometa, kamate za primljene kredite, te ostali nespomenuti financijski rashodi koji nisu zasebno navedeni
5. **Subvencije –** subvencioniranje boravka djece u dječjem vrtiću
6. **Pomoći** **dane u inozemstvo i unutar općeg proračuna** – pomoći dane temeljem prijenosa sredstava projektnim partnerima
7. **Naknade građanima i kućanstvima na temelju osiguranja i druge naknade -** rashodi koji se odnose na isplate u okviru Socijalnog programa, zdravstvene zaštite i obrazovanja
8. **Ostali rashodi -** tekuće donacije za financiranje redovne djelatnosti udruga, za financiranje rada političkih stranaka, financiranje vatrogastva i Crvenog križa
9. **Rashodi za nabavu nefinancijske imovine**
10. **Rashodi za nabavu proizvedene dugotrajne imovine obuhvaćaju:**

* rashode za izgradnju – investicije planirane Proračunom kao i Planom razvojnih programa Općine Brestovac
* rashode za nabavu postrojenja i opreme
* rashode za nabavu nematerijalne proizvedene imovine (izrada izmjena i dopuna prostornog plana, nabava software-a).

1. **Rashodi za dodatna ulaganja na nefinancijskoj imovini** - obuhvaćaju dodatna ulaganja na postojećim građevinskim objektima.

RASHODI PRORAČUNA PO NAMJENI

Zadani rashodi – zakonske obveze

• Predškolski odgoj

• Socijalna skrb i zdravstvo

• Javne potrebe u sportu i kulturi

• Protupožarna i civilna zaštita

• Komunalno gospodarstvo (održavanje i gradnja objekata)

• Zaštita okoliša

• Prostorno planiranje

• Materijalni rashodi i plaće

Rashodi vezani za dodatne standarde javnih potreba

• Održavanje manifestacija od lokalnog značaja

• Sufinanciranje rada udruga u društvenim djelatnostima

• Briga o djeci (naknade za novorođenčad,sufinanciranje smještaja u vrtiće)

• Srednjoškolsko i visoko obrazovanje (stipendiranje studenata, sufinanciranje prijevoza srednjoškolskim učenicima)

• Dodatni programi u osnovnoškolskom obrazovanju (nabavka radnih bilježnica, nagrade, školska kuhinja, škola u prirodi,vannastavne aktivnosti…)

PRIHODI I RASHODI PRORAČUNA OPĆINE BRESTOVAC ZA 2022 . GOD.

Prijedlog ukupnih prihoda proračuna za 2022.god. 13.475.000,00 kn

Prijedlog ukupnih rashoda proračuna za 2022.god. 14.975.000,00 kn

**PRIHODI**

Ukupni Prihodi i primici Proračuna za 2022.g. predlažu se u iznosu od 13.475.000,00 kn, od čega prihodi poslovanja iznose 12.905.000,00 kuna , a prihodi od prodaje nefinancijske imovine iznose 570.000,00 kuna.U ukupan proračun uključena ja procjenu rezultata poslovanja tekuće (višak prihoda u iznosu od 1.500.000,00 kuna) godine koji se prenosi u slijedeće proračunske godine.

Dok je porezne prihode i vlastite prihode Općine za naredne dvije godine moguće predvidjeti s više ili manje odstupanja, prihode skupine 63 Pomoći iz inozemstva (darovnice) i od subjekata unutar općeg proračuna vrlo je teško planirati, budući da za isto ne postoje dugoročne naznake. Informacije o mogućim prihodima iz ovih izvora, obično su izvjesne tek u jednogodišnjem periodu.

Slični su uvjeti planiranja i prihoda od prodaje imovine Općine Brestovac.

Obzirom na obvezu uravnoteženosti proračuna, pripadajući rashodi i izdaci planiraju se na razini očekivanih prihoda i primitaka.

Ako promatramo udio pojedinih prihoda u ukupnim prihodima onda zaključujemo da najveći udio imaju prihodi od pomoći planirani u iznosu od 8.205.000,00 kuna te porezni prihodi planirani u iznosu od 2.410.000,00 kuna.

Pomoći planirane u iznosu od 8.205.000,00 kn su prihodi čija je namjena unaprijed zakonom ili ugovorom definirana, odnosno moraju se utrošiti sukladno ugovorom definiranoj investiciji/programu. Najveći planirani iznosi odnose se na financiranje razvojnih projekta općine:pomoći iz državnog proračuna temeljem prijenosa EU sredstava, pomoći Ministarstva regionalnog razvoja i fondova Europske unije,Ministarstva graditeljstva,Fonda za zaštitu okoliša i energetsku učinkovitost te ostale pomoći (Požeško-slavonska županija ,HZZ).

Prihodi od imovine panirani su u iznosu od 570.000 kn , a prihodi od upravnih i administrativnih pristojbi planirani su u iznosu od 1.814.000,00 kn, a odnose se na prihode koje općina ostvaruje temeljem zakona, podzakonskih propisa te općinskih odluka (komunalna naknada,komunalni doprinos,vodni doprinos) najveći udjel u ovim planiranim prihodima ima prihod od šumskog doprinosa planiran u iznosu od 1.500.000,00 kuna.

**RASHODI**

Ukupni rashodi i izdaci Proračuna za 2022.godinu planirani su u iznosu od 14.975.000,00 kuna.

**Rashodi po programima**

|  |  |  |
| --- | --- | --- |
|  |  |  |
| Program | Plan proračuna 2022 |  |
| 1001 JAVNA UPRAVA I ADMINISTRACIJA | 1.783.000,00 |  |
| 1002 ODRŽAVANJE KOMUNALNE INFRASTRUKTURE | 950.000,00 |  |
| 1003 KAPITALNA ULAGANJA U KOMUNALNU INFRASTRUKTURU | 5.954.000,00 |  |
| 1004 POTICANJE RAZVOJA GOSPODARSTVA I ENERGETSKE UČINKOVITOSTI | 323.000,00 |  |
| 1005 SOCIJALNA SKRB, JAVNO ZDRAVSTVO I KULTURA | 772.000,00 |  |
| 1006 ŠKOLSTVO I PREDŠKOLSKI ODGOJ | 2.420.000,00 |  |
| 1007 ZAŠTITA I SPAŠAVANJE | 561.000,00 |  |
| 1008 ŠPORT I REKRACIJA | 230.000,00 |  |
| 1009 MJESNA SAMOUPRAVA | 785.000,00 |  |
| 1010 PROSTORNO PLANSKA I PROJEKTNA DOKUMENTACIJA | 425.000,00 |  |
| 1011 OTKUP, PRODAJA I ZAKUP ZEMLJIŠTA  1012 KOMUNALNE DJELATNOSTI POGONA | 85.000,00  522.000,00 |  |
| 1013 JAVNI RADOVI | 165.000,00 |  |

**Kako smo planirali ulagati u 2021.godini**

**JAVNA UPRAVA I ADMINISTRACIJA 1.783.000,00 kn**

* Redovna djelatnost 1.510.000,00 kn

Plaće,doprinosi i ostali troškovi zaposlenih u Jedinstvenom upravnom odjelu

Materijalni rashodi i usluge

Financijski i ostali rashodi

* Poslovanje općinskog vijeća 190.000,00 kn
* Dan općine 25.000,00 kn
* Političke stranke 28.000,00 kn
* Opremanje ureda 30.000,00 kn

**PROGRAM ODRŽAVANJA KOMUNALNE INFRASTRUKTURE 950.000,00 kn**

* Održavanje javnih površina i groblja:

Usluge odvoza i zbrinjavanja otpada

Poticajna naknada

Naknada za odlaganje i zbrinjavanje otpada 70.000,00 kn

* Održavanje javne rasvjete:

Potrošnja el.energije

Usluge održavanja 355.000,00 kn

* Održavanje nerazvrstanih cesta i zimska služba 400.000,00 kn
* Deratizacija 65.000,00 kn
* Higijeničarska služba 60.000,00 kn

**PROGRAM IZGRADNJE KOMUNALNE INFRASTRUKTURE 5.110.000,00 kn**

* Komunalne vodne građevine-program s Tekija d.o.o. (vodovod,kanalizacija) 550.000,00 kn
* Izgradnja i modernizacija javne rasvjete 240.000,00 kn
* Izgradnja pješačkih staza u naseljima 2.430.000,00 kn
* Ulaganja u nerazvrstane ceste 1.561.000,00 kn
* Sanacija mosta na NC Orljavac-Podsreće 600.000,00 kn
* Uređenja mjesnih groblja (mrtvačnice,ograde i sl) 973.000,00 kn
* Gospodarenje otpadom (mobilno reciklažno dvorište) 200.000,00 kn

**POTICANJE RAZVOJA GOSPODARSTVA 323.000,00 kn**

* Potpore za razvoj turizma 18.000,00 kn
* Sufinanciranje umjetnog osjemenjivanja 45.000,00 kn
* Financiranje rada turističke zajednice 110.000.00 kn
* Razvoj gospodarskih zona (otkup zemljišta) 150.000,00 kn

**SOCIJALNA SKRB,JAVNO ZDRAVSTVO I KULTURA 772.000,00 kn**

* Sufinanciranje rada ljekarne u Brestovcu 12.000,00 kn
* Pomoći socijalno ugroženim kategorijama stanovništva

(ogrjevno drvo , jednokratne novčane pomoći i dr. ) 90.000,00 kn

* Pomoći za podmirenje troškova stanovanja (struja , voda i sl.) 35.000,00 kn
* Poticanje natalitete ( pomoć za novorođeno dijete ) 70.000,00 kn
* Predškolsko obrazovanje ( sufinanciranje smještaja u vrtiće ) 260.000,00 kn
* Donacije vjerskim zajednicama 25.000,00 kn
* Financiranje Crvenog križa 50.000,00 kn
* Financiranje udruga civilnog društva

( udruga umirovljenika , braniteljske udruge , i dr. ) 100.000,00 kn

* Donacije za manifestacije,pokroviteljstva i sl. 30.000,00 kn
* Promicanje kulture i njegovanje kulturne baštine 50.000,00 kn
* Manifestacije u kulturi 50.000,00 kn

**ŠKOLSTVO I PREDŠKOLSKI ODGOJ 2.420,000,00 kn**

* Osnovno školsko obrazovanje ( O.Š. D.Lermana ,nabavka radnih bilježnica

za sve osnovnoškolce,mala škola i dr. ) 200.000,00 kn

* Sufinanciranje prijevoza srednjoškolaca 40.000,00 kn
* Visoko školsko obrazovanje ( financijske pomoći redovnim studentima) 180.000,00 kn
* Izgradnja dječjeg vrtića 2.000.000,00 kn

**ZAŠTITA I SPAŠAVANJE 561.000,00 kn**

* Civilna zaštita i služba zaštite i spašavanja 61.000,00 kn
* Financiranje Vatrogasne zajednice općine i javne vatrogasne postrojbe 500.000,00 kn

**SPORT I REKREACIJA 230.000,00 kn**

* Manifestacije u sportu ( održavanje sportskih , memorijalnih

susreta ) 50.000,00 kn

* Sufinanciranje sportskih udruga 120.000,00 kn
* Izgradnja i ulaganja u sportske objekte 60.000,00 kn

**MJESNA SAMOUPRAVA 785.000,00 kn**

* Materijalni troškovi mjesnih domova (struja,voda,grijanje..) 55.000,00 kn
* Usluge tekućeg i investicijskog održavanja domova 70.000,00 kn
* Opremanje i dodatna ulaganja na mjesnim domovima 620.000,00 kn
* Potpora za održavanje „Brestovačkih susreta“ 40.000,00 kn

**PROSTORNO PLANSKA I PROJEKTNA DOKUMENTACIJA 425.000,00 kn**

* Geodetske usluge 40.000,00 kn
* Izrada troškovnika , projekata,stručni nadzor 90.000,00 kn
* Legalizacija objekata i dr. 65.000,00 kn
* Geodetska izmjera k.o.Daranovci i k.o.Zakorenje 210.000,00 kn
* Uspostava geoinformacijskog sustava upravljanja grobljima 20.000,00 kn

**OTKUP,PRODAJA I ZAKUP ZEMLJIŠTA 85.000,00 kn**

* Program raspolaganja poljoprivrednim zemljištem u vlasništvu RH 25.000,00 kn
* Otkup zemljišta 60.000,00 kn

**KOMUNALNI POGON 522.000,00 kn**

* Plaće,doprinosi i ostali troškovi zaposlenih 344.000,00 kn
* Ostali troškovi (goriva,potrošni materijal,registracije…) 163.000,00 kn
* Opremanje pogona (kosilice,trimeri..) 15.000,00 kn

**JAVNI RADOVI 91.000,00 kn**

* Plaće,doprinosi i ostali troškovi zaposlenih osoba u javnom radu 165.000,00 kn

OPĆINA BRESTOVAC

Požeška 76, 34322 Brestovac

e-mail: [opcina-brestovac@po.t-com.hr](mailto:opcina-brestovac@po.t-com.hr)